Publication: Magyar Közlöny
Issue: MK-2003-152 (Year: 2003, Number: 152)
Era: 1990-2004
Section: 1992. évi XXXVIII. törvény (a továbbiakban: Áht.)
Paragraph Index: 580

(14) Az Áht. 64/A. § (5) bekezdése helyébe a következõ rendelkezés lép, és a § a következõ (8) bekezdéssel egészül ki: „(5) Az a helyi önkormányzat, amelyik a visszafizetési és kamatfizetési kötelezettségének az éves költségvetési beszámoló Igazgatósághoz történõ benyújtását követõ 15 napon belül nem tesz eleget, további késedelmi kamatot fizet a jogtalanul igénybe vett összeg után addig a napig, amíg visszafizetési kötelezettségének eleget nem tesz. A késedelmi kamat mértéke a jegybanki alapkamat kétszerese.” „(8) A feladatmutatók alapján járó normatív állami hozzájárulások igénylésének, évközi pótigénylésének és lemondásának, valamint elszámolásának szabályait kell alkalmazni — kivéve a 2004. évre vonatkozóan a (4) bekezdés rendelkezéseit — a helyi önkormányzatok jövedelemkülönbségének mérséklését szolgáló támogatásokra és beszámításokra és az azokat megalapozó, iparûzési adóerõképességre vonatkozó adatszolgáltatásokra is azzal, hogy a igénylést és az évközi adatmódosítást az Igazgatóság nem vizsgálja felül.”

Source: https://magyarkozlony.hu/hivatalos-lapok/ee39cfdd090c48d65b3f3366dc96e63a162b5fc9/dokumentumok/57059bbc4afff3f27a2921b282b32228b0700915/letoltes